Take My Hand, Precious Lord

«Take My Hand, Precious Lord» (Også kjent som «Precious Lord, Take My Hand») er en amerikansk gospelsang med melodi av George Allen Nelson (1812–1877) og tekst av Rev. Thomas A. Dorsey (1899–1992).


== Historie ==
Melodien, selv om den blir kreditert Dorsey, er hentet fra en hymne fra 1844 betitlet «Maitland» av den amerikanske komponisten George Allen Nelson.Dorsey sa at han brukte den som inspirasjon. Ifølge Ruth Reese skrev han teksten etter å ha fått beskjed om hans kone og deres nyfødte sønn var død.
Melodien «Maitland» ble spilt til teksten «Must Jesus Bear the Cross Alone?». Den forekom først i The Oberlin Social and Sabbath School Hymn Book.Dorsey skrev «Take My Hand, Precious Lord» som svar på det utrøstelige tapet ved dødsfallene til hustruen Nettie Harper i barnefødsel og hans spedbarnssønn i august 1932.Den tidligst kjente innspillingen ble gjort 16. august 1938 av vokalisten Emory Johnson (Decca 7546)Den var Dr. Martin Luther Kings favorittsang, og han inviterte gospelsangeren Mahalia Jackson til å fremføre den på borgerrettighetsmøter for å inspiere massene. Etter hans ønske fremførte Jackson den i hans begravelse i april 1968. Operasangeren Leontyne Price fremførte sangen i statsbegravelsen til tidligere president Lyndon B. Johnson  i januar 1973 og Aretha Franklin fremførte den i Mahalia Jacksons begravelse i 1972. En versjon med Franklin ble også utgitt på albumet Amazing Grace (1972) i en medley med «You've Got a Friend».
Nina Simone fremførte «Take My Hand, Precious Lord» på Westbury Music Fair 7. april 1968, tre dager etter attentatet på Martin Luther King. Den kvelden ble tilegnet ham og spilt inn på albumet 'Nuff Said!.


== Innspillinger ==
Den ble spilt inn torsdag 27. mars 1956 i New York City av Mahalia Jackson with The Fall-Jones Ensemble: Mildred Falls (piano) og Ralph Jones (orgel). Den ble utgitt på albumet Bless This House (1956, Columbia CL 899). 
Jim Reeves' versjon av sangen er én av de best kjente. Den ble utgitt som B-siden til hans hitsingle «This World Is Not My Home» i 1965.


== Notable coverversjoner ==
«Take My Hand, Prescious Lord» er et mesterverk, noe som blir bevist av antallet og kvaliteten på sangere som har gjort coverversjoner av den. En delvis liste innbefatter:

Selah Jubilee Singers (1938, Decca 7598)
Rosetta Tharpe (1938, Decca 8610)
J.E. Wilson, sang, akk. av Revivalaires Quartet. Innspilt i oktober 1955. Utgitt på 78-platen Harmoni 271.
Little Jimmy Dickens (1956)
Roy Acuff (1957)
Elvis Presley (1957, på  EP-platen Peace in the Valley (RCA Victor LPA 4054 Innspilt i Radio Recorders Studio 1, Nashville, 13. januar 1957. Produsent var Steve Sholes)
The Oak Ridge Boys (1959)
Tennessee Ernie Ford (1960)
Chet Atkins (1962)
Little Richard (1964)
Nina Simone (1968)
Andrae Crouch (1969)
Marion Williams (1973)
Ike & Tina Turner på albumet The Gospel According To Ike And Tina (1974)
Preservation Hall Jazz Band (1976)
Lawrence Welk (1978)
B.B. King (1987)
Lonnie Donegan (1993)
Al Green (1994)
Vickie Widans (1994)
Mavis Staples (1996)
Clara Ward (1996)
Gladys Knight (1997)
Pat Boone (1998)
Aretha Franklin (2000)
Merle Haggard (2001)
Engelbert Humperdinck (2003)
Etta James (2005)
Faith Hill (2006)
Chaka Khan (2006)
Randy Travis (2006)


== Norsk versjon ==
Oddbjørn Lønskog har skrevet en norsk tekst. På norsk bærer den tittelen «Herre kjær, ta min hånd».
En svensk oversettelse med samme tittel, er sunget inn av Artur Erikson.


=== Innspillinger ===
Liv Rise og Gjertrud Knudsen, duett. Klaver. G. Knudsen. Som «Ta min hånd». Tekstforfatter er ikke angitt. Innspilt i 1958. Utgitt på EP-platen Harmoni HEP 110.
Arvid Gundersen og Oddbjørn Lønskog m. orgel, piano, git. Utgitt på singlen Odeon ND 7388 i 1960 og på EP-platen Odeon GEON 51.


== Priser ==
«Take My Hand, Precious Lord» ble opptatt i Christian Music Hall of Fame i 2007. Den ble også tatt med i listen over Songs of the Century av the Recording Industry of America og the National Endowment for the Arts.


== Referanser ==